
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 763 


28 Αυγούστου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση ΠΜΣ Αστικού Δικαίου του Τομέα Α' Ιδιωτικού Δι¬ 
καίου του Τμήματος Νομικής του Παν/μίου Αθηνών 1 
Έγκριση Διατμηματικού Προγράμματος Μεταπτυχια¬ 
κών Σπουδών των Τμημάτων Βιολογίας, Γεωλογίας, 
Μαθηματικών, Φυσικής και Χημείας στις «Περιβαλ¬ 
λοντικές Επιστήμες» της Σχολής θετικών Επιστη¬ 
μών του Πανεπιστημίου Πατρών . 2 

Έγκριση Διατμηματικού Προγράμματος Μεταπτυχια¬ 
κών Σπουδών των Τμημάτων Φυσικής, Μηχανολό¬ 
γων Μηχανικών, Χημικών και Χημικών Μηχανικών 


στην «Επιστήμη και Τεχνολογία των Πολυμερών» 

του Πανεπιστημίου Πατρών . 3 

Σύσταση ίδιου Νομικού Προσώπου στο Ν. Μαγνησίας 
με την επωνυμία «Πνευματικό Κέντρο Κοινότητας 
Στεφανοβικείου» . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.711/171/Β7/468 (1) 

Έγκριση ΠΜΣ Αστικού Δικαίου του Τομέα Α' Ιδιωτικού Δι¬ 
καίου του Τμήματος Νομικής του Παν/μίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 του Ν. 2083/1992 (ΦΕΚ 
159 τ. Α') «Εκσυγχρονισμός της Ανώτατης Εκπαίδευσης» 
και τις διατάξεις του άρθρου 16 παρ. 2 του Ν. 2327/95 
(ΦΕΚ 156/Α') «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας κ.λπ.», με τις οποίες αντικατα- 
στάθηκε η παρ. Ια’ του άρθρου 11 του Ν. 2083/92. 

2. Τις διατάξεις του άρθρου 29Α του Ν. 1558/85 (ΦΕΚ 
137 τ. Α') «Κυβέρνηση και Κυβερνητικά Όργανα» όπως 
αυτό προστέθηκε με το άρθρο 27 του Ν. 2081/92 (ΦΕΚ 

(154/Α') «ρύθμιση του θεσμού των επιμελητηρίων. 

και άλλες διατάξεις». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε από το ακαδημαϊκό έτος 1994 - 1995 τη 


λειτουργία προγράμματος μεταπτυχιακών σπουδών Αστι¬ 
κού Δικαίου του Τομέα Α' Ιδιωτικού Δικαίου του Τμήματος 
Νομικής του Παν/μίου Αθηνών, το οποίο κατάρτισε η Γε¬ 
νική Συνέλευση Ειδικής Σύνθεσης του παραπάνω Τμήμα¬ 
τος (συνεδρίαση της 20.3.1996) και ενέκρινε η Σύγκλητος 
(συνεδρίαση της 25.4.1996) του οικείου Πανεπιστημίου 
και το οποίο έχει ως εξής: 

Αρθρο 1 

Γ ενικές διατάξεις. 

Ο τομέα Α' Ιδιωτικού Δικαίου με την έγκριση του Τμήμα¬ 
τος Νομικής οργανώνει και λειτουργεί από το ακαδημαϊκό 
έτος 1994 - 1995 Πρόγραμμα Μεταπτυχιακών Σπουδών 
(ΠΜΣ) σε δύο κύκλους: ένα κύκλο διάκρειας ενός έτους 
και ένα κύκλο διάρκειας δύο ετών. 

Άρθρο 2 

Αντικείμενο - σκοπός. 

Το ΠΜΣ έχει ως αντικείμενο τις μεταπτυχιακές σπουδές 
στο Αστικό Δίκαιο και συναφή αντικείμενα. Συγκεκριμένα, 
εκτός από τους παραδοσιακούς κλάδους του Αστικού Δι¬ 
καίου (Γ ενικές Αρχές, Γ ενικό Ενοχικό Δίκαιο, Ειδικό Ενο¬ 
χικό Δίκαιο, Εμπράγματο Δίκαιο, Οικογενειακό Δίκαιο, 
Κληρονομικό Δίκαιο), αναπτύσσονται ειδικότερα αντικεί¬ 
μενα, όπως το Δίκαιο της Πνευματικής Ιδιοκτησίας, το Δί¬ 
καιο του Περιβάλλοντος, το Δίκαιο του Καταναλωτή, το Δί¬ 
καιο της Επαγγελματικής Ευθύνης, το Μισθωτικό Δίκαιο, 
η Συγκριτική Επισκόπηση θεσμών του Αστικού Δικαίου, το 
Κοινοτικό Αστικό Δίκαιο, τα προβλήματα από τις σύγχρο¬ 
νες τραπεζικές συναλλαγές ή από άλλες μορφές συναλ¬ 
λαγών της σύγχρονης τεχνολογίας και της σύγχρονης οι¬ 
κονομίας, οι επιπτώσεις της γενετικής τεχνολογίας στο οι¬ 
κογενειακό δίκαιο κ.α. 

Το ΠΜΣ έχει ως σκοπό αφενός τη θεωρητική εμβά¬ 
θυνση και εισαγωγή στην ερευνητική ενασχόληση στα 
αντικείμενα της προηγούμενης παραγράφου και αφετέ¬ 
ρου την προώθηση της εξειδίκευσης και της εξοικείωσης 
με την πρακτική εφαρμογή του δικαίου στα ίδια αντικεί¬ 
μενα. 

Άρθρο 3 

Μεταπτυχιακοί τίτλοι 

Στο πλαίσιο του ΠΜΣ απονέμονται: 

α) μεταπτυχιακό δίπλωμα ειδίκευσης ετήσιων σπου¬ 
δών. 

β) Μεταπτυχιακό δίπλωμα ειδίκευσης διετών σπου¬ 
δών. 

Υπάρχει επίσης η δυνατότητα εκπόνησης διδακτορικής 
διατριβής. 

Άρθρο 4 

Διάρκεια σπουδών 

Η χρονική διάρκεια του Μεταπτυχιακού Διπλώματος ει¬ 
δίκευσης ετήσιων σπουδών είναι δύο εξάμηνα. 

Η χρονική διάρκεια του Μεταπτυχιακού Διπλώματος ει¬ 
δίκευσης διετών σπουδών είναι τέσσερα εξάμηνα. 

Άρθρο 5 

Κατηγορίες πτυχιούχων 

Ο αριθμός εισακτέων ορίζεται κάθε φορά με απόφαση 
του Τομέα σε είκοσι έως τριάντα. 

Στο ΠΜΣ γίνονται δεκτοί πτυχιούχοι των Τμημάτων Νο¬ 
μικής των ελληνικών ΑΕΙ, καθώς και των αντίστοιχων Τμη- 
μάτων αλλοδαπών ισότιμων ιδρυμάτων. 

Προϋποθέσεις αποδοχής αποτελούν η επαρκής γνώση 
μιας τουλάχιστον ξένης γλώσσας και ο βαθμός πτυχίου 
«λίαν καλώς» ή ο βαθμός «λίαν καλώς» στα μαθήματα του 
Τομέα Α’ Ιδιωτικού Δικαίου. 

Η επιλογή μεταξύ των υποψηφίων γίνεται με βάση το 
βαθμό πτυχίου και το μέσο όρο βαθμού στα μαθήματα του 
Τομέα Α' Ιδιωτικού Δικαίου. 

Συνεκτιμάται επίσης η τυχόν ερευνητική δραστηριότητα 
του υποψηφίου. 

Για τους υποψήφιους αποφοίτους ξένων πανεπιστη¬ 
μίων ισχύουν τα παραπάνω, με αναπροσαρμογή της βαθ¬ 
μολογίας σύμφωνα με τα ελληνικά δεδομένα. 

Σε περίπτωση παραίτησης επιλεγέντος ως μεταπτυχια¬ 
κού φοιτητή η αναπλήρωση της θέσης του από επιλαχό- 
ντες (κατά σειρά επιτυχίας) είναι δυνατή μέσα στις τρεις 
πρώτες εβδομάδες από την έναρξη του μεταπτυχιακού 
προγράμματος. 

Άρθρο 6 

Πρόγραμμα σπουδών 

Για τους φοιτητές του διετούς προγράμματος ισχύουν 
όλες οι εκπαιδευτικές εκδηλώσεις που περιγράφονται πιο 
κάτω και με τη χρονική σειρά που προβλέπεται. 

Για τους φοιτητές του ετήσιου προγράμματος ισχύουν, 
επίσης με τη χρονική σειρά που προβλέπεται, οι εκπαιδευ¬ 
τικές εκδηλώσεις του χειμερινού εξαμήνου του πρώτου 
έτους και τρεις από τις εκπαιδευτικές εκδηλώσεις του εα¬ 
ρινού εξαμήνου του ίδιου έτους, που επιλέγουν οι φοιτη¬ 
τές το αργότερο έως την έναρξη των μαθημάτων του εαρι¬ 
νού εξαμήνου και η εκπόνηση της διπλωματικής εργασίας. 

Φοιτητής που έλαβε το μεταπτυχιακό δίπλωμα ειδίκευ¬ 
σης ετήσιων σπουδών μπορεί, αν το ζητήσει και το εγκρί¬ 
νει ο Τομέας, να συνεχίσει (χωρίς να υπάγεται σε νέα δια¬ 
δικασία επιλογής), στο δεύτερο έτος μεταπτυχιακών 
σπουδών για την απόκτηση και του επόμενου τίτλου, είτε 
στο αμέσως επόμενο είτε σε άλλο ακαδημαϊκό έτος. Σ' 
αυτήν την περίπτωση δεν οφείλει να εκπονήσει νέα δι¬ 


πλωματική εργασία, αλλά οφείλει να παρακολουθήσει την 
επκαιδευτική εκδήλωση του εαρινού εξαμήνου που είχε 
παραλείψει κατά το πρώτο έτος των σπουδών του. 

Α' ΕΤΟΣ 

Χειμερινό εξάμηνο 

- Δίκαιο των τραπεζικών συναλλαγών 

- Συγκριτική Επισκόπηση θεσμών Βορειοαμερικανικού 
Ιδιωτικού Δικαίου 

- Κοινοτικό Αστικό Δίκαιο 

- Ευθύνη από διακινδύνευση. 

Εαρινό εξάμηνο 

-Νέες μορφές συμβάσεων της σύγχρονης οικονο¬ 
μίας 

- Ερμηνεία των νόμων και των δικαιοπραξιών 

- Ειδικά θέματα αστικού δικαίου περιβάλλοντος 

- Γενετική τεχνολογία και αστικό δίκαιο. 

Β' ΕΤΟΣ 

Χειμερινό εξάμηνο 

-Μισθωτικό δίκαιο 

- Δίκαιο της αστικής ιατρικής ευθύνης 

- Περιουσιακές σχέσεις συζύγων. 

Εαρινό εξάμηνο 

- Σύγχρονη τεχνολογία και χρηματικές συναλλαγές. 

- Σύγχρονες εξελίξεις στην πνευματική ιδιοκτησία και 
τα συγγενικά δικαιώματα. 

Άρθρο 7 

Διπλωματική εργασία 

Οι φοιτητές οφείλουν να εκπονήσουν διπλωματική ερ¬ 
γασία. Η διπλωματική εργασία πρέπει να υποβληθεί έως 
τα τέλη του επόμενου Σεπτεμβρίου μετά τη λήξη του εαρι¬ 
νού εξαμήνου του Β' έτους ή, γι' αυτούς που προκρίνουν 
το ετήσιο πρόγραμμα, του Α' έτους. 

Το θέμα της διπλωματικής εργασίας επιλέγεται από τον 
μεταπτυχιακό φοιτητή, με τη βοήθεια και τη συμφωνία δι¬ 
δασκόντων. Η διπλωματική εργασία δεν μπορεί να είναι 
απλή επέκταση εισήγησης που έχει παρουσιαστεί σε ένα 
από τα μαθήματα του προγράμματος σπουδών με χρήση 
κατά βάση της ήδη χρησιμοποιηθείσας από τον φοιτητή 
βιβλιογραφίας και νομολογίας, θα πρέπει να συνδέεται με 
κάποιο από τα διδαχθέντα μαθήματα. 

Η ανάπτυξη του θέματος πρέπει να χαρακτηρίζεται από 
πρωτοτυπία, να περιέχει κριτική απόψεων και να παράγει 
πρωτογενή, ανεξάρτητη σκέψη. Η επιλογή του θέματος 
γίνεται με αίτηση των φοιτητών υποβαλλόμενη στη γραμ¬ 
ματεία του Τομέα, τον δεύτερο μήνα του τελευταίου εξα¬ 
μήνου των σπουδών τους. 

Για την επίβλεψη του θέματος επόπτης είναι ένας από 
τους διδάσκοντες το μάθημα, στο οποίο εμπίπτει ή με το 
οποίο συνδέεται η διπλωματική εργασία. Ο Τομέας μπορεί 
να ορίσει τριμελή συμβουλευτική επιτροπή για την επί¬ 
βλεψη. Σε κάθε μάθημα είναι δυνατόν να αναληφθεί επί¬ 
βλεψη μέχρι 4 διπλωματικών εργασιών. Σε εξαιρετικές πε¬ 
ριπτώσεις ο Τομέας μπορεί να αποφασίσει υπέρβαση του 
παραπάνω ορίου. 

Άρθρο 8 

Τροποποίηση του Προγράμματος 

Το πρόγραμμα των μαθημάτων αναπροσαρμόζεται με 
απόφαση της Γενικής Συνέλευσης του Τομέα Α' Ιδιωτικού 
Δικαίου. 

Άρθρο 9 

Παρακολούθηση μαθημάτων 

Η παρακολούθηση των μαθημάτων είναι υποχρεωτική. 
Το ανώτατο όριο απουσιών κατά εξαμηνιαίο μάθημα ορί¬ 
ζεται σε δύο (2). Σε εξαιρετικές περιπτώσεις ο Τομέας 
μπορεί να αποφασίσει διαφορετικά. 

Άρθρο 10 

Εξετάσεις 

Η εξέταση σε όλα τα μαθήματα μπορεί να είναι γραπτή ή 
προφορική (ή και συνδυασμός των δύο). 

Οι εξεταστικές περίοδοι είναι 2 (δύο) για κάθε μάθημα. 
Η πρώτη στο τέλος κάθε εξαμήνου και η δεύτερη τον Σε¬ 
πτέμβριο. 

Οι βαθμοί που απονέμονται είναι «καλώς», «λίαν καλώς» 
και «άριστα». 

Σε περίπτωση αποτυχίας η εξέταση επαναλαμβάνεται 
μία μόνο φορά. 

Η απόρριψη σε κάποιο μάθημα για δεύτερη φορά συνε¬ 
πάγεται απώλεια της ιδιότητας του μεταπτυχιακού φοι¬ 
τητή. Δεν είναι δυνατή η επανεξέταση προς βελτίωση της 
βαθμολογίας. 

Άρθρο 11 

Δίδακτρα 

Δεν υπάρχει υποχρέωση καταβολής διδάκτρων. 

Άρθρο 12 

Διδακτορική διατριβή 

Για την εκπόνηση διδακτορικής διατριβής είναι ανα¬ 
γκαία, αλλά και επαρκής η απόκτηση του διπλώματος ετή¬ 
σιων μεταπτυχιακών σπουδών. Η φοίτηση για την από¬ 
κτηση διπλώματος διετών σπουδών μπορεί να γίνεται πα¬ 
ράλληλα με την επόνηση διδακτορικής διατριβής. 

Η ελάχιστη χρονική διάρκεια για την απόκτηση διδακτο¬ 
ρικού διπλώματος είναι τρία έτη. Στο χρόνο αυτό συμπερι- 
λαμβάνεται και ο χρόνος για την απόκτηση του μεταπτυ¬ 
χιακού διπλώματος. 

Σε εξαιρετικές περιπτώσεις, η εκπόνηση διδακτορικής 
διατριβής είναι δυνατή και χωρίς την απόκτηση του διπλώ¬ 
ματος ετήσιων μεταπτυχιακών σπουδών, εφόσον ο υπο¬ 
ψήφιος διδάκτωρ έχει επαρκή επιστημονικά δημοσιεύ¬ 
ματα ή ευδόκιμη και μακρόχρονη επαγγεματική δραστη¬ 
ριότητα. 

Άρθρο 13 

Προσωπικό 

Στο ΠΜΣ θα απασχοληθεί το σύνολο των μελών ΔΕΠ 
του Τομέα Α’ Ιδιωτικού Δικαίου, παράλληλα με την απα¬ 
σχόληση του στο προπτυχιακό διδακτικό έργο. Στο ΠΜΣ 
μπορεί ακόμη να συμμετάσχουν ομότιμοι καθηγητές, επι¬ 
σκέπτες καθηγητές, ειδικοί επιστήμονες, ερευνητές ανα¬ 
γνωρισμένων ερευνητικών ιδρυμάτων κάτοχοι διδακτορι¬ 
κού διπλώματος με επαρκή επιστημονική ή ερευνητική ή 


συγγραφική δραστηριότητα και επιστήμονες αναγνωρι¬ 
σμένου κύρους με εξειδικευμένες γνώσεις ή σχετική 
εμπειρία στο αντικείμενο του ΠΜΣ Αστικού δικαίου. 

Άρθρο 14 

Υλικοτεχνική υποδομή - Κόστος λειτουργίας. 

Ειδική αίθουσα σεμιναρίων (Ιπποκράτους 33, 4ος όρο¬ 
φος). 

Το κόστος λειτουργίας του προγράμματος υπολογίζεται 
συνολικά σε 2.000.000 δρχ. ποσό που θα απαιτηθεί για 
τον εμπλουτισμό της βιβλιοθήκης του τομέα και για την 
αναγκαία γραφική ύλη και τα αναλώσιμα. 

Άρθρο 15 

Μεταβατικές Διατάξεις 

Οι φοιτητές οι οποίοι έχουν παρακολουθήσει μετά το 
1990 -1991 το ετήσιο Πρόγραμμα Μεταπτυχιακών Σπου¬ 
δών Αστικού Δικαίου και έχουν λάβει το τότε χορηγούμενο 
δίπλωμα, δικαιούνται να εντάσσονται εφεξής στο Β' έτος 
σπουδών του Προγράμματος Μεταπτυχιακών Σπουδών με 
έγκριση του Τομέα, ο οποίος καθορίζει και τις εκπαιδευτι¬ 
κές υποχρεώσεις τους για τη λήψη του νέου διπλώματος 
διετών σπουδών κατά προσαρμογή προς το παραπάνω 
πρόγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1996 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 
-♦- 

Αριθ. Φ.711 /168/Β7/465 (2) 

Έγκριση Διατμηματικού Προγράμματος Μεταπτυχιακών 

Σπουδών των Τμημάτων Βιολογίας, Γεωλογίας, Μαθη¬ 
ματικών, Φυσικής και Χημείας στις «Περιβαλλοντικές 

Επιστήμες» της Σχολής θετικών Επιστημών του Πανε¬ 
πιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 του Ν. 2083/1992 (ΦΕΚ 
159 τ. Α’) «Εκσυγχρονισμός της Ανώτατης Εκπαίδευσης» 
και τις διατάξεις του άρθρου 16 παρ. 2 του Ν. 2327/95 
(ΦΕΚ 156/Α ) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας κ.λπ.», με τις οποίες αντικατα- 
στάθηκε η παρ. Ια' του άρθρου 11 του Ν. 2083/92. 

2. Τις διατάξεις του άρθρου 29Α του Ν. 1558/85 (ΦΕΚ 
137 τ. Α') «Κυβέρνηση και Κυβερνητικά Όργανα» όπως 
αυτό προστέθηκε με το άρθρο 27 του Ν. 2081 /92 (ΦΕΚ 

(154/Α - ) «ρύθμιση του θεσμού των επιμελητηρίων. 

και άλλες διατάξεις». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε από το ακαδημαϊκό έτος 1995 - 1996 τη 
λειτουργία Διατμηματικού Προγράμματος Μεταπτυχιακών 
Σπουδών των Τμημάτων Βιολογίας, Γεωλογίας, Μαθημα¬ 
τικών, Φυσικής και Χημείας στις «Περιβαλλοντικές Επι¬ 
στήμες» του Παν/μίου Πατρών, το οποίο κατάρτισε η Γε¬ 
νική Συνέλευση Ειδικής Σύνθεσης των παραπάνω Τμημά- 

των στις Συνεδριάσεις των αριθ. 10/30.6.95 Βιολογίας, 

5.7.1995 Γεωλογίας, 15Ε/1994 - 95 Μαθηματικών, 15/ 

26.6.1995 Φυσικής, 168/23.5.1995 Χημείας και ενέ- 
κρινε η Σύγκλητος Ειδικής Σύνθεσης στη Συνεδρίαση της 
αριθ. 216/5.7.1995 και το οποίο έχει ως εξής: 

Άρθρο 1 

Γενικές διατάξεις. 

Τα Τμήματα Βιολογίας, Γεωλογίας, Μαθηματικών, Φυ¬ 
σικής και Χημείας της Σχολής θετικών Επιστημών του Πα¬ 
νεπιστημίου Πατρών οργανώνουν και λειτουργούν από το 
ακαδημαϊκό έτος 1995 -1996 διατμηματικό και διεπιστη¬ 
μονικό Πρόγραμμα Μεταπτυχιακών Σπουδών (Π.Μ.Σ.), η 
λειτουργία του οποίου διέπεται από τις διατάξεις της από¬ 
φασης αυτής, τον κανονισμό Μεταπτυχιακών Σπουδών 
του Παν/μίου Πατρών και τις διατάξεις των άρθρων 10 έως 
12 του Ν. 2083/1992. Τη διοικητική υποστήριξη του προ¬ 
γράμματος που προβλέπεται από το άρθρο 11 παρ. 1 β του 
νόμου 2083/1992 αναλαμβάνει το Τμήμα Βιολογίας. 

Άρθρο 2 

Αντικείμενο - Σκοπός. 

Αντικείμενο του ΠΜΣ είναι οι περιβαλλοντικές Επιστή¬ 
μες, διεπιστημονική περιοχή που αναφέρεται στις Επιστή¬ 
μες της Βιολογίας, της Φυσικής, της Χημείας, στις Γεωε- 
πιστήμες και στα Εφηρμοσμένα Μαθηματικά. 

Το ΠΜΣ αποσκοπεί προτίστως στην παραγωγή επιστη¬ 
μονικού δυναμικού με υψηλής στάθμης εξειδικευμένη κα- 
τάρτηση, κατάλληλο για την κάλυψη των αντιστοίχων ανα¬ 
γκών σε σχέση με την προστασία των περιβαλλοντικών 
διεργασιών. Παράλληλα και αναπόσπαστα από τον σκοπό 
αυτό, το ΠΜΣ αποσκοπεί και στην ανάπτυξη της έρευνας 
και την προαγωγή της γνώσης στις περιβαλλοντικές επι¬ 
στήμες. 

Με τη σύμπραξη των Τμημάτων της Σχολής θετικών 
Επιστημών (ΣΘΕ) του Παν/μίου Πατρών επιδιώκεται η πα¬ 
ροχή του πλήρους φάσματος των απαιτουμένων επιστη¬ 
μονικών γνώσεων με την αξιοποίηση του επιστημονικού 
δυναμικού και της υλικοτεχνικής υποδομής των Τμημάτων 
αυτών. Στα πλαίσια του ΠΜΣ επιδιώκεται επίσης και η πα¬ 
ροχή ειδικών γνώσεων Περιβαλλοντικής Διαχείρισης ώστε 
οι απόφοιτοι του ΠΜΣ, εκτός από το καθαρώς επιστημο¬ 
νικό - τεχνολογικό μέρος, να είναι κατηρτισμένοι και στη 
μεθοδολογία του εντοπισμού και της επιλογής διοικητικών 
οδών για την προστασία του περιβάλλοντος σε τοπικό, 
εθνικό και διεθνές επίπεδο. 

Άρθρο 3 

Το ΠΜΣ απονέμει Μεταπτυχιακό Δίπλωμα Ειδίκευσης και 
Διδακτορικό στις Περιβαλλοντικές Επιστήμες. Η επιτυχής 
ολοκλήρωση των απαιτήσεων για τη λήψη Μεταπτυχιακού 
Διπλώματος Ειδίκευσης αποτελεί προϋπόθεση για την 
ένταξη στο πρόγραμμα που οδηγεί στη λήψη του Διδακτο¬ 
ρικού Διπλώματος. 

Άρθρο 4 

Κατηγορίες πτυχιούχων που γίνονται δεκτές 

Το ΠΜΣ μπορούν να παρακολουθήσουν απόφοιτοι Τρη¬ 
μάτων των Σχολών θετικών Επιστημών καθώς και Πολυτε¬ 
χνικών Σχολών και Ιατρικών Σχολών εφ’ όσον ικανοποιούν 


τις αναγκαίες προϋποθέσεις για επιτυχή παρακολούθηση 
των μαθημάτων. 

Η επιλογή των υποψηφίων γίνεται με συνεκτίμηση των 
εξής στοιχείων: 

1. Γενικός βαθμός και χρόνος λήψης πτυχίου. 

2. Βαθμός διπλωματικής εργασίας, όπου αυτή προβλέ- 
πεται. 

3. Βαθμός σε μαθήματα σχετικά με το Π.Μ.Σ. 

4. Συνέντευξη. 

5. Συστατικές επιστολές. 

6. Τυχόν ερευνητικές δραστηριότητες των υποψη¬ 
φίων. 

Η Επιτροπή επιλογής που ορίζεται από τη Διατμηματική 
Συντονιστική Επιτροπή (Δ.Σ.Ε.) του Π.Μ.Σ. μπορεί να ζη¬ 
τήσει την εξέταση ορισμένων κατηγοριών υποψηφίων σε 
ορισμένα μαθήματα. 

Άρθρο 5 

Χρονική Διάρκεια του Προγράμματος 

Η χρονική διάρκεια του Προγράμματος ορίζεται σε 4 
εξάμηνα κατ’ ελάχιστο και 6 εξάμηνα κατά μέγιστο για το 
Μεταπτυχιακό Δίπλωμα Ειδίκευσης (ΜΔΕ). Η διάρκεια του 
προγράμματος για το Διδακτορικό Δίπλωμα, μετά την 
λήψη του ΜΔΕ, ορίζεται σε 3 εξάμηνα κατ’ ελάχιστο και 
12 εξάμηνα κατά μέγιστο. 

Άρθρο 6 

Πρόγραμμα Μαθημάτων 

Τα μαθήματα του Π.Μ.Σ. είναι εξαμηνιαία. Για το κα¬ 
θένα προβλέπονται ώρες παραδόσεων και φροντιστηρια¬ 
κών είτε εργαστηριακών ασκήσεων. 

Τα προσφερόμενα μαθήματα είναι τα εξής: 

Α. Μαθήματα Κορμού: 

1. Οικολογία και Διαχείριση Φυσικών Οικοσυστημά¬ 
των. 

2. Αρχές Περιβαλλοντικής Φυσικής 

3. Στατιστική Μεθοδολογία 

4. Ατμοσφαιρική Χημεία 

5. Περιβαλλοντική Γεωλογία 

6. Υδατική Χημεία 

7. Οικολογική Γενετική και Οικοτοξικολογία 

8. Στοιχεία Περιβαλλοντικής Νομοθεσίας και Διοίκησης. 

Β. Επιλεγόμενα Μαθήματα: 

1. Ενεργειακές Χρήσεις και Περιβάλλον 

2. Ειδικά θέματα Περιβαλλοντικής Γεωλογίας 

3. Μέθοδοι Εκτίμησης Περιβαλλοντικών Επιπτώσεων 

4. Ειδικά θέματα Περιβαλλοντικής Φυσιολογίας 

5. Ειδικά θέματα Ρύπανσης 

6. Πολυδιάστατη Στατιστική Ανάλυση 

7. Ειδικευμένες Αναλυτικές και ΡαδιοαναλυτικέςΤεχνι¬ 
κές. 

Για τη λήψη του ΜΔΕ είναι απαραίτητη η επιτυχής παρα¬ 
κολούθηση όλων των μαθημάτων κορμού, δύο τουλάχι¬ 
στον επιλεγομένων Μαθημάτων και η συγγραφή Διπλωμα¬ 
τικής Εργασίας. Εφ’ όσον κριθεί αναγκαίο, είναι δυνατόν 
να ζητηθεί από ορισμένες κατηγορίες Πτυχιούχων και η 
παρακολούθηση μαθημάτων του προπτυχιακού κύκλου 
των τμημάτων που συμμετέχουν στο Π.Μ.Σ. 

Κατά τη διάρκεια των σπουδών τους οι μεταπτυχιακοί 

φοιτητές υποχρεούνται να παρακολουθούν τα μεταπτυ¬ 
χιακά μαθήματα και να συμμετέχουν στις εργαστηριακές 
ασκήσεις. 

Για την λήψη του Διδακτορικού Διπλώματος δεν απαι¬ 
τείται η παρακολούθηση μαθημάτων πέραν των όσων 
απαιτούνται για το ΜΔΕ. Οι λεπτομέρειες εφαρμογής των 
ανωτέρω καθορίζονται από την Διατμηματική Συντονι¬ 
στική Επιτροπή (Δ.Σ.Ε.) του Π.Μ.Σ. στην οποία συμμετέ¬ 
χουν το πολύ δύο μέλη ΔΕΠ από κάθε ένα από τα Τμήματα 
που συμμετέχουν στο ΠΜΣ. Τα μέλη αυτά ορίζονται από 
τις ΓΣΕΣ των αντίστοιχων Τμημάτων μεταξύ των διδασκό¬ 
ντων στο ΠΜΣ που είναι και μέλη της ΓΣΕΣ. Η θητεία των 
μελών της ΔΣΕ είναι διάρκειας ενός ακαδημαϊκού έτους. 
Η αρχική σύγκληση της ΔΣΕ του ΠΜΣ γίνεται κατά την 
έναρξη κάθε ακαδημαϊκού έτους από τον Κοσμήτορα της 
ΣΘΕ εντός του πρώτου δεκαημέρου του Σεπτεμβρίου. 
Κατ’ αυτήν τα μέλη της ΔΣΕ εκλέγουν τον Πρόεδρο της 
ΔΣΕ, ο οποίος έχει και την ευθύνη για τις μετέπειτα συ¬ 
γκλήσεις της ΔΣΕ, καθώς και τον Αναπληρωτή του. 

Με απόφαση της ΔΣΕ καθορίζεται ο τρόπος αξιολόγησης 
της επίδοσης των φοιτητών του ΠΜΣ. Επίσης η ΔΣΕ αποφα¬ 
σίζει για τυχόν τροποποιήσεις του προγράμματος σπουδών, 
των τίτλων και του περιεχομένου των μαθημάτων. 

Άρθρο 7 

Αριθμός Εισακτέων 

Ο αριθμός εισακτέων ορίζεται κατ’ ανώτατο όριο σε εί¬ 
κοσι (20) κατ’ έτος. 

Άρθρο 8 

Διδακτικό και Ερευνητικό Προσωπικό 

Το μεγαλύτερο μέρος της διδασκαλίας των μαθημάτων και 
της επίβλεψης των διπλωματικών εργασιών και διδακτορικών 
διατριβών προβλέπεται να γίνει από τα μέλη ΔΕΠ των Τμημά¬ 
των της ΣΘΕ του Παν/μίου Πατρών. Επί πλέον είναι δυνατόν 
να διδάξουν μέλη ΔΕΠ άλλων Σχολών του Παν/μίου Πατρών 
καθώς και επιστήμονες αναγνωρισμένου κύρους από άλλα 
ΑΕΙ της ημεδαπής ή και Πανεπιστήμια και Ερευνητικά Κέντρα 
της αλλοδαπής. 

Άρθρο 9 

Υλικοτεχνική Υποδομή 

Τα Τμήματα που συμμετέχουν στο ΠΜΣ θα διαθέσουν την 
αναγκαία υποδομή (αίθουσες διδασκαλίας, εργαστήρια, υπο¬ 
λογιστές, βιβλιοθήκες) καθώς και τα απαραίτητα επιστημο¬ 
νικά όργανα για χρήση στα πλαίσια του ΠΜΣ. 

Άρθρο 10 

Διάρκεια Λειτουργίας 

Το ΠΜΣ θα λειτουργήσει για δέκα (10) έτη. 

Άρθρο 11 

Κόστος Λειτουργίας 

Προβλέπεται ελάχιστο κόστος λειτουργίας ύψους δέκα 
εκατομμυρίδων δραχμών ανά έτος, το οποίο θα καλύπτεται 
από τα έσοδα ερευνητικών προγραμμάτων. Επίσης προβλέ- 
πεται η επιδίωξη άντλησης πόρων από τα σχετικά κονδύλια 
του 2ου ΚΠΣ και από τα προγράμματα χρηματοδότησης της 
έρευνας και των μεταπτυχιακών σπουδών. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιουλίου 1996 

Ο ΥΠΟΥΡΓΟΣ 

Γ. ΠΑΠΑΝΔΡΕΟΥ 
-+- 

Αριθ. Φ.711 /169/Β7/466 (3) 

Εγκριση Διατμηματικού Προγράμματος Μεταπτυχιακών 
Σπουδών των Τμημάτων Φυσικής, Μηχανολόγων Μηχανι¬ 
κών, Χημικών και Χημικών Μηχανικών στην «Επιστήμη και 
Τεχνολογία των Πολυμερών» του Πανεπιστημίου Πα¬ 
τρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 11 του Ν. 2083/1992 (ΦΕΚ 
159 τ. Α') «Εκσυγχρονισμός της Ανώτατης Εκπαίδευσης» και 
τις διατάξεις του άρθρου 16 παρ. 2 του Ν. 2327/95 (ΦΕΚ 
156/Α) «Εθνικό Συμβούλιο Παιδείας, ρύθμιση θεμάτων 
έρευνας παιδείας κ.λπ.», με τις οποίες αντικαταστάθηκε η 
παρ. Ια' του άρθρου 11 του Ν. 2083/92. 

2. Τις διατάξεις του άρθρου 29Α του Ν. 1558/85 (ΦΕΚ 137 
τ. Α') «Κυβέρνηση και Κυβερνητικά Όργανα» όπως αυτό προ¬ 
στέθηκε με το άρθρο 27 του Ν. 2081/92 (ΦΕΚ (154/Α') 
«ρύθμιση του θεσμού των επιμελητηρίων... και άλλες διατά¬ 
ξεις». 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε από το ακαδημαϊκό έτος 1995 - 1996 τη λει¬ 
τουργία Διατμηματικού Π.Μ.Σ. των Τμημάτων Φυσικής, Μη¬ 
χανολόγων Μηχανικών, Χημικών και Χημικών Μηχανικών στην 
«Επιστήμη και Τεχνολογία των πολυμερών» του Πανεπιστη¬ 
μίου Πατρών, το οποίο κατάρτισε η Γενική Συνέλευση Ειδικής 
Σύνθεσης των παραπάνω τμημάτων στις Συνεδριάσεις των 
αριθ. 15/26.6.1995 Φυσικής, 41/28.6.1995 Μηχανολόγων 
Μηχανικών, 176/7.11.1995 Χημικών και 164/7.11.1995 Χη¬ 
μικών Μηχανικών και ενέκρινε η Σύγκλητος Ειδικής Σύνθεσης 
στη Συνεδρίαση της αριθ. 216/5.7.1995 και το οποίο έχει ως 
εξής: 

Άρθρο 1 

Γ ενικές Διατάξεις 

Τα Τμήματα: 

1. Φυσικής του Πανεπιστημίου Πατρών. 

2. Μηχανολόγων Μηχανικών του Πανεπιστημίου Πατρών. 

3. Χημείας του Πανεπιστήμιου Πατρών. 

4. Χημικών Μηχανικών του Πανεπιστημίου Πατρών 

οργανώνουν και λειτουργούν από το ακαδημαϊκό έτος 
1995 - 1996, Διατμηματικό - Διασχολικό Πρόγραμμα Μετα¬ 
πτυχιακών Σπουδών (Π.Μ.Σ.), η λειτουργία του οποίου διέπε- 
ται από τις διατάξεις της απόφασης αυτής, τον Εσωτερικό 
Κανονισμό του Πανεπιστημίου Πατρών και τις διατάξεις των 
άρθρων 10 έως 12 του Ν. 2083/1992. Τη διοικητική υποστή¬ 
ριξη του προγράμματος που προβλέπεται από το άρθρο 11 
παρ. ιβ του νόμου 2083/1992 αναλαμβάνει το Τμήμα Φυσι¬ 
κής του Πανεπιστημίου Πατρών. 

Αρθρο 2 

Αντικείμενο - Σκοπός 

Αντικείμενο του ΓΙΜΣ είναι η Επιστήμη και Τεχνολογία των 
Πολυμερών. 

Το Π.Μ.Σ. αποσκοπεί στην ανάπτυξη της έρευνας και την 
προαγωγή της γνώσης στην περιοχή των Πολυμερών Υλικών. 
Επίσης αποσκοπεί στην βελτίωση της ανταγωνιστικότητος 
του Ελληνικού επιστημονικού δυναμικού στα πλαίσια του Ευ¬ 
ρωπαϊκού και γενικότερα του παγκοσμίου χώρου. 

Με τη σύμπραξη Τμημάτων τόσο από Πανεπιστημιακές 
Σχολές θετικών επιστημών όσο και από Πολυτεχνικές Σχολές 
επιδιώκεται: 

1. Η αξιοποίηση του ελληνικού επιστημονικού δυναμικού 
που εξειδικεύεται στην γνωστική περιοχή του Π.Μ.Σ. 

2. Η αξιοποίηση της υλικοτεχνικής υποδομής των Τμημά¬ 
των και των σχολών που συμπράττουν καθώς και των Ερευνη¬ 
τικών Ινστιτούτων και Εργαστηρίων που διασυνδέονται με τα 
αντίστοιχα Τμήματα. 

3. Η αποτελεσματικότερη αλληλεπίδραση επιστήμης και 
τεχνολογίας με στόχο την ισόρροπη εκπαίδευση νέων επι¬ 
στημόνων. 

Άρθρο 3 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
και Διδακτορικό στην περιοχή της επιστήμης και Τεχνολογίας 
των πολυμερών. 

Οι μεταπτυχιακοί φοιτητές έχουν την δυνατότητα να ακο¬ 
λουθήσουν πρόγραμμα που οδηγεί στην απονομή Μεταπτυ¬ 
χιακού Διπλώματος Ειδίκευσης με δυνατότητα, εφόσον το 
επιθυμούν να συνεχίσουν για Διδακτορικό Δίπλωμα είτε να 
ακολουθήσουν πρόγραμμα που οδηγεί απευθείας σε Διδα¬ 
κτορικό Δίπλωμα. 

Άρθρο 4 

Κατηγορίες Πτυχιούχων 

Το πρόγραμμα μπορούν να παρακολουθήσουν απόφοιτοι 
τμημάτων Φυσικής, Χημείας, Χημικών Μηχανικών, Μηχανο¬ 
λόγων Μηχανικών καθώς και απόφοιτοι άλλων τμημάτων Σχο¬ 
λών θετικών Επιστημών και Πολυτεχνικών Σχολών εφ’ όσον 
ικανοποιούν τις αναγκαίες προϋποθέσεις για επιτυχή παρα¬ 
κολούθηση των μαθημάτων. 

Η επιλογή των υποψηφίων γίνεται με συνεκτίμηση των 
εξής, κυρίως κριτηρίων. 

1. Γενικός βαθμός και χρόνος λήψης πτυχίου 

2. Βαθμός διπλωματικής εργασίας, όπου αυτή προβλέπε- 
ται. 

3. Βαθμός σε μαθήματα σχετικά με το παρόν πρόγραμμα 
ειδίκευσης. 

4. Συνέντευξη. 

5. Συστατικές επιστολές. 

6. Τυχόν ερευνητικές δραστηριότητες των υποψηφίων. 

Η επιτροπή επιλογής που ορίζεται από την Διατμηματική - 

Διασχολική συντονιστική επιτροπή του Π.Μ.Σ. μπορεί να ζη¬ 
τήσει την εξέταση ορισμένων κατηγοριών υποψηφίων σε ορι¬ 
σμένα μαθήματα. 

Άρθρο 5 
Χρονική Διάρκεια 

Η χρονική διάρκεια του προγράμματος ορίζεται για το Δι¬ 
δακτορικό Δίπλωμα σε 6 εξάμηνα ελάχιστη και 12 εξάμηνα η 


μέγιστη, και για το Μεταπτυχιακό Δίπλωμα Ειδίκευσης σε 4 
εξάμηνα η ελάχιστη και σε 6 εξάμηνα η μέγιστη. 

Άρθρο 6 

Πρόγραμμα Μαθημάτων 

Τα μαθήματα του Π.Μ.Σ. είναι εξαμηνιαία. Για το κα¬ 
θένα προβλέπονται ώρες παραδόσεων και φροντιστηρια¬ 
κών ασκήσεων. Ειδικότερα τα προσφερόμενα μαθήματα 
είναι τα: 

1. Φυσικοχημεία πολυμερών 

2. Ρεολογία πολυμερών 

3. Τεχνολογικές εφαρμογές προηγμένων πολυμερικών 
υλικών 

4. Μοριακή προσομοίωση για την πρόβλεψη των ιδιοτή¬ 
των των πολυμερών με χρήση Η/Υ. 

5. Στατιστική φυσική των μακρομορίων 

6. Σύνθεση πολυμερών και τεχνικές πολυμερισμού 

7. Σχέσεις δομής και ιδιοτήτων πολυμερικών υλικών 

8. Φυσικός, χημικός και μηχανικός χαρακτηρισμός των 
πολυμερών 

9. Εισαγωγή στην επιστήμη των πολυμερικών συνθέτων 
υλικών. 

10. Εισαγωγή στη θεωρία της ελαστικότητας 

11. θεωρία των πολυστρώτων πλακών 

12. Σχεδιαομός κατασκευών από ιξωδοελαστικά 
υλικά 

13. Μηχανική των θραύσεων 

14. Τεχνικές μορφοποίησης 

15. Πολυμερή και περιβάλλον 

16. Ειδικά θέματα τεχνολογίας πολυμερών 

17. Ειδικά θέματα της επιστήμης των πολυμερών. 

Κατά την διάρκεια των σπουδών τους οι μεταπτυχιακοί 

φοιτητές υποχρεούνται σε παρακολούθηση μεταπτυχια¬ 
κών μαθημάτων, συμμετοχή σε εργαστηριακές ασκήσεις 
και ειδικότερα για τη λήψη Μεταπτυχιακού Διπλώματος 
Ειδίκευσης, στη συγγραφή Μεταπτυχιακής Εργασίας Ειδί¬ 
κευσης. 

Ο ελάχιστος αριθμός μεταπτυχιακών μαθημάτων που 
απαιτούνται για τη λήψη ΜΔΕ ορίζεται σε 8. Για τη λήψη 
Διδακτορικού Διπλώματος ο φοιτητής υποχρεούται να πα¬ 
ρακολουθήσει τουλάχιστον οκτώ μαθήματα και να περά¬ 
σει επιτυχώς προκριματικές εξετάσεις για διδακτορική 
έρευνα. 

Άρθρο 7 

Αριθμός Εισακτέων 

Ορίζεται κατ’ ανώτατο όριο σε είκοσι (20) κατ’ έτος για 
το Διδακτορικό Δίπλωμα, και είκοσι (20) κατ’ έτος για το 
Μ.Δ.Ε. 

Άρθρο 8 
Προσωπικό 

Κατ’ ελάχιστο προβλέπεται η διδασκαλία από 3 μέλη 
ΔΕΠ από κάθε ένα από τα τέσσερα συμβαλλόμενα τμή¬ 
ματα (σύνολο 12). Επιπλέον, θα διδάξουν και μέλη ΔΕΠ με 
παρεμφερές γνωστικό αντικείμενο από άλλα ΑΕΙ της ημε¬ 
δαπής. 

Τέλος προβλέπεται η συμμετοχή αναγνωρισμένων Ελ¬ 
λήνων και ξένων επιστημόνων από Πανεπιστήμια και 
Ερευνητικά κέντρα του εξωτερικού. 

Άρθρο 9 

Υλικοτεχνική Υποδομή 

Τα Τμήματα που συμμετέχουν στο ΠΜΣ θα διαθέσουν την 
αναγκαία υποδομή (Αίθουσες διδασκαλίας, υπολογιστές, βι¬ 
βλιοθήκες και εργαστήρια), καθώς και τα απαραίτητα επι¬ 
στημονικά όργανα για χρήση στα πλαίσια του ΠΜΣ. 

Άρθρο 10 

Διάρκεια Λειτουργίας 

Το ΠΜΣ θα λειτουργήσει για δέκα (10) έτη. 

Άρθρο 11 
Κόστος Λειτουργίας 

Προβλέπεται ελάχιστο κόστος λειτουργίας ύψους περί¬ 
που 10 εκατομμυρίων δραχμών ανά έτος, το οποίο θα καλύ¬ 
πτεται από τα έσοδα ερευνητικών προγραμμάτων. Επίσης 
προβλέπεται η επιδίωξη άντλησης πόρων από τα σχετικά 
κονδύλια του 2ου ΚΠΣ και από προγράμματα χρηματοδότη¬ 
σης της έρευνας και των μεταπτυχιακών σπουδών. 

Άρθρο 12 

Μεταβατικές Διατάξεις 

Οι λεπτομέρειες των ανωτέρω καθορίζονται από τη Δια- 
τμηματική Συντονιστική Επιτροπή (Δ.Σ.Ε.) του Π.Μ.Σ. 
στην οποία συμμετέχουν το πολύ 2 μέλη ΔΕΠ από κάθε 
ένα από τα τμήματα που συμμετέχουν στο ΠΜΣ. Τα μέλη 
αυτά ορίζονται από τις ΓΣΕΣ των αντιστοίχων τμημάτων 
μεταξύ των διδασκόντων στο ΠΜΣ που είναι και μέλη της 
ΓΣΕΣ. Η θητεία των μελών της ΔΣΕ είναι διάρκειας ενός 
ακαδημαϊκού έτους. Η αρχική σύγκληση της ΔΣΕ του ΠΜΣ 
γίνεται κατά την έναρξη κάθε ακαδημαϊκού έτους από τον 
Αντιπρύτανη Ακαδημαϊκών Υποθέσεων του Πανεπιστη¬ 
μίου Πατρών εντός του πρώτου δεκαημέρου του Σεπτεμ¬ 
βρίου. Κατ’ αυτήν τα μέλη της ΔΣΕ εκλέγουν τον Πρόεδρο 
της ΔΣΕ, ο οποίος έχει και την ευθύνη για τις μετέπειτα 
συγκλήσεις της ΔΣΕ, καθώς και τον Αναπληρωτή του. 

Με απόφαση της ΔΣΕ καθορίζεται ο τρόπος αξιολόγη¬ 
σης της επίδοσης των φοιτητών του ΠΜΣ. Επίσης η ΔΣΕ 
αποφασίζει για τυχόν τροποποιήσεις του προγράμματος 
σπουδών, των τίτλων και του περιεχομένου των μαθημά¬ 
των. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1996 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

- + - 

Αριθ. 9991 (4) 

Σύσταση ίδιου Νομικού Προσώπου στο Ν. Μαγνησίας με 

την επωνυμία «Πνευματικό Κέντρο Κοινότητας Στεφα- 

νοβικείου. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρ. 203 του Π.Δ. 410/95 (Δημο¬ 
τικός και Κοινοτικός Κώδικας). 

2. Την απόφαση του Κοινοτικού Συμβουλίου Στεφανο- 
βίκειου με αριθ. 62/1996, αποφασίζουμε: 


1. Συνιστάται στην Κοινότητα Στεφανοβικείου ίδιο Νο¬ 
μικό πρόσωπο με την επωνυμία «Πνευματικό Κέντρο Κοι¬ 
νότητας Στεφανοβικείου». 

2. Για την στέγαση του Νομικού προσώπου η Κοινότητα 
διαθέτει το ιδιόκτητο οίκημα της Κοινότητας. 

3. Σκοπός του Νομικού αυτού προσώπου είναι η ανά¬ 
πτυξη κάθε μορφής τέχνης και ειδικότερα η δημιουργία ει¬ 
καστικού, θεατρικού, μουσικού, χορευτικού, φιλολογικού, 
λαϊκής παράδοσης και κινηματογραφικού τμήματος, κα¬ 
θώς και η διενέργεια εκθέσεων, ομιλιών, συζητήσεων και 
άλλων πολιτιστικών εκδηλώσεων. 

4. Το συνιστώμενο νομικό πρόσωπο διοικείται από 
επταμελές συμβούλιο, σύμφωνα με το άρθρ. 191 του 
Δ.Κ.Κ. που αποτελείται: 

α) από τον εκάστοτε Πρόεδρο, ως Πρόεδρο 
β) από 4 Κοινοτικούς Συμβούλους και 
γ) από 2 δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. Το Διοικητικό Συμβού¬ 
λιο εκλέγει ένα εκ των μελών του ως αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου. 

Το Νομικό πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

5. Οι πόροι του Νομικού Προσώπου είναι: 

1. Επιχορηγήσεις της Κοινότητας (ή άλλου φυσικού ή 
Νομικού προσώπου). 

2. Επιχορηγήσεις από φορείς του Κράτους. 

3. Έσοδα και διάφορες εκδηλώσεις του Πνευματικού 
Κέντρου. 

4. Πάσης φύσεως δωρεές, κληροδοτήματα, μισθώματα 
από ακίνητα (π.χ. που έχουν μεταβιβασθεί στο Ν.Π.). 

5. Τα θέματα τα σχετικά με την πρόσκληση των μελών 
του Νομικού προσώπου σε συνεδρίαση, την απαιτούμενη 
για τη λήψη αποφάσεως πλειοψηφία, τον έλεγχο και την 
εκτελεστότητα των αποφάσεών του, ρυθμίζονται με ανά¬ 
λογη εφαρμογή των σχετικών διατάξεων που αφορούν το 
Κοινοτικό Συμβούλιο. 

Επί των αποφάσεων προϋπολογισμού, απολογισμού του 
Οργανισμού της Εσωτερικής Υπηρεσίας για την εκποίηση 
ή ανταλλαγή ακινήτων η επιβάρυνση με εμπράγματα δικαι¬ 
ώματα της αποδοχής δωρεών, κληρονομιών ή κληροδο¬ 
σιών και της συνομολογήσεως δανείων απαιτείται και σύμ¬ 
φωνος γνώμη του Κοινοτικού Συμβουλίου. 

7. Οι διατάξεις που ισχύουν για τις Κοινότητες και αφο¬ 
ρούν τον Οργανισμό της Εσωτερικής Υπηρεσίας, τον 
προϋπολογισμό του οικονομικού έτους, τον απολογισμό 
την Ταμειακή Υπηρεσία, τη διαχείριση, τα δάνεια και την 
περιουσία, εφαρμόζονται και στο νομικό αυτό πρόσωπο. Η 
εκτέλεση έργων και η προμήθεια πραγμάτων από το Νο¬ 
μικό αυτό πρόσωπο γίνονται σύμφωνα με τις διατάξεις που 
ισχύουν κάθε φορά για εκτέλεση έργων και την προμήθεια 
πραγμάτων από την Κοινότητα. 

8. Το Το Νομικό πρόσωπο καταργείται κατά τον τρόπο 
τον οποίο συστήθηκε, η δε περιουσία του περιέχεται στην 
Κοινότητα. 

9. Κάθε άλλη λεπτομέρεια που δεν προβλέπεται από 
την συστατική πράξη και τον παρόντα Οργανισμό ρυθμίζε¬ 
ται με απόφαση του Κοινοτικού Συμβουλίου Στεφανοβί- 
κειου, ύστερα από αιτιολογημένη πρόταση του Δ.Σ. Στε- 
φανοβικείου και στηριζόμενη στο Νόμο. 

10. Με την απόφαση αυτή προκαλε'ιται δαπάνη σε βά¬ 
ρος του προϋπολογισμού της Κοινότητας ύψους 
1.000.000 δρχ. για κάθε έτος. Γία τη δαπάνη αυτή θα εγ- 
γράφεται σχετική πίστωση στον προϋπολογισμό της Κοι¬ 
νότητας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 15 Ιουλίου 1996 
Ο Αναπλ. Περιφ. Δ/ντή 
ΑΘΑΝ.ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


